Damsortungen

Damsortungen er en innsjø 444 meter over havet i Romeriksåsene helt nord i Nittedal kommune. Vannet får tilsig fra Steinsortungen i øst og via en særpreget foss fra Lauvtangen i vest.. Navnet kommer av «sortung» som betyr «svart vann».

Det finnes ørret og abbor i vannet.

Utløpet er i sørenden, der Sortungsbekken renner sørover gjennom Ås gård og ut i Nittelva like nedenfor Hakadals verk. Vannet er regulert med en steindemning bygget i 1885. Denne skulle sikre vannføringen blant annet til en kraftstasjon nede ved Ås gård. Kraftstasjonen var den første privateide i Norge. En liten del av Damsortungen sammen med den øvre del av Sortungsbekken inngår i dag i .

På østsiden av Damsortungen ligger den tidligere husmannsplassen Hakkim, nå et luksuriøst hytteanlegg. Her er også en mye brukt utfartsparkeringsplass.

 Referanser 
Markadatabasen om Damsortungen med løypekart og bilder

Kategori:Innsjøer i Nittedal
Kategori:Nittelvvassdraget
Kategori:Romeriksåsene